2019 Nissan Kicks for sale in Carlsbad, Vista, San Marcos & Oceanside, CA 3N1CP5CU3KL547082 - Mossy Nissan Oceanside.
Mossy Nissan Oceanside New Nissan Kicks 3N1CP5CU3KL547082 ‘Sal ek lewend of dood terugkom?” – Prys vir SA goudmyne - Solidariteit WêreldSolidariteit Wêreld
‘Sal ek lewend of dood terugkom?” – Prys vir SA goudmyne
Boomberg skryf dat Suid-Afrika se vordering met meer as twee dekades van verbeterde mynveiligheid sedert die einde van apartheid, gestuit is deur ʼn toename in goudmynsterftes.
Hoewel die jaarlike sterftesyfer veel laer is as die 615 wat in 1993 aangeteken is, het die eerste styging in 10 jaar in 2017 plaasgevind. Meer as 50 mense het reeds in 2018 in die land se myne gesterf, wat ongeveer dieselfde getal is as in die ooreenstemmende tyd verlede jaar.
Die meeste goudmynsterftes is te wyte aan rotsstortings wat veroorsaak word deur aardtrillings. Laasgenoemde kom al meer dikwels voor omdat mynmaatskappye al dieper myn om die edelmetaal te bekom. Die regering ondersoek tans Sibanye Gold se bedrywighede waar meer as die helfte van die goudmynsterftes voorgekom het.
“Wanneer ʼn mens soggens wakker word, is jou eerste gedagte: Sal ek vandag lewend of dood terugkom?” sê Sivelly Mangola, ʼn 40-jarige rotsbooroperateur by Sibanye se Driefontein-myn wat op ʼn keer vir 30 minute lank deur ʼn rotsstorting vasgekeer is.
Die dodetal is die droewigste moontlike uitbeelding van die prys wat mense vir mynbou in Suid-Afrika betaal, want die boor van smal goud-are in skofte van nege uur lank ondergronds is ʼn daaglikse beproewing vir duisende. Dit laat ook vrae ontstaan oor langtermyn lewensvatbaarheid van ʼn bedryf wat die ekonomie dekades lank ondersteun het, maar nou mededinging van goedkoper, vlakker myne van Ghana tot in Kanada die hoof moet bied.